સામાન્ય ચિત્ર જોતાં બિલ્ડિંગનો વીમો હાઉસિંગ સોસાયટી ઉતારે છે. જો એવું ન બને તો તમારે ઘરની અંદરની કીમતી ચીજવસ્તુઓના વીમા ઉપરાંત વધારાનું ઇન્શ્યૉરન્સ કવર મેળવવું જરૂરી બને છે. કઈ બાબતોનો સમાવેશ કરવો અને કઈ બાબતો વેગળી રાખવી એ બાબતની શરતો અને નિયમો સ્વતંત્ર ઘર અને ફ્લૅટની બાબતમાં સરખી જ હોય છે. બન્નેમાં કંઈ જુદી-જુદી વિશેષતાઓ નથી હોતી. વીમો જગ્યાના બિલ્ટ-અપ એરિયા અને રીકન્સ્ટ્રક્શનના અપેક્ષિત ખર્ચને આધારે ઉતારવામાં આવે છે. જો વ્યક્તિને એમ લાગે કે સોસાયટીએ પૂરતી રકમનો વીમો ઉતાર્યો નથી તો ફ્લૅટનો માલિક વધારાનો વીમો ઊતરાવી શકે છે.